open-index/open-wikipedia-markdown huggingface dataset:
Festus Keyamo

**Festus Egwarewa Keyamo** SAN, FCIArb (dey bon am 21 January 1970) na Naija lorya, jornalist, an pesin wey dey fight for pipo wey dey do pashiha. Forma presidet Muhammadu Buhari chuz Keyamo as e daretor of Stratejik Komunikeshon wen e wan enta as presidet for sekod time.
## How e tek start life an go skul
Na for 21 January 1970 dey bon Festus Egwarewa Keyamo in Ughelli wey de Delta Stet, Naija. Keyamo papa kom from Effurun, one siti in Delta Stet.

Keyamo go *Model Pamri Skul* an do e sekondiri skul for *Govamet Kolej, Ughelli*. E do e WASSCE for di skul in 1986. Keyamo leta enta Ambrose Alli Yunivasiti wey de Ekpoma in Edo Stet to rid *Law* . Na for 1992 e kolet e B.sc satifiket in *Law* an e kwulify to go kot for December 1993.
## How e tek wok
Na onda Gani Fawehinmi law ofis e tek start to wok as lorya. E start di wok in 1993for Gani Fawehinmi ofis wey de Legos Stet. Afta Keyamo don wok for two years for di ofis, e komot go fom e own Festus Keyamo *Chambers*

Na Keyamo bi lorya of  Mujahid Dokubo-Asari for di kess wey e get with Fediral Govamet.  Asari Dokubo bi di lida of *Niger-Delta Pipo Volontiha Forss*. Na stil Keyamo bi di lorya wey difen Ralph Uwazuruike. Ralph Uwazuruike bi di lida of di grup wey dey fight for Biafra Riploblik MASSOB. Keyamo na one of di lorya wey chuk bodi for di kess of Bola Ige killin.
Keyamo in 2008 kari Fediral Govamet go kot bikos of di magomago way dem tek dey pik sarvis shif.
For 2017, na Keyamo Stephanie Otobo chuz to helep am kari pasto Johnson Suleiman go kot. Stephanie-Otobo wey bi singa tok sey di pasto slip with am finish no gree mari am again.

## How e tek wok for politis
For 24 September 2019, Fediral Govamet chuz Keyamo as *Minista of Stet, for Niger Delta*. Froma Naija presidet, Muhammadu Buhari leta chenj e wok to *Minista of Lebor an Emplomet*.
## Awod wey e don kolet
* For July 2017, e risiv SAN rank.
* *Global Human Rights Award* for September 2017 give am awod for e wok as e dey fight for human right for Naija.
Van Vicker

**Joseph Van Bicker** ( wey dem bon on 1 August 1977), wey plenti pipu sabi as Van Vicker, na Ghanian aktor, muvie directo, an na pesin wey lik to dey mek oda pipu hapi. Na im bi di chief exekutiv ofisa of sky + Orange producshon haus. Van Vicker nem dey insaid pipu wey fit win Bes Aktor insaid fim an Bes Aktor wey jus dey kom out for di Afrika Muvie Academi Awords in 2008. 

## Hau e tek stat life
Dem bon Vicker for Accra, Ghana to Ghanian- Liberian mama an a Dutch papa.Im papa kpai wen e dey six years old.
Vicker go Mfantsipi skul, na di de sem skul Majid Micheal, wey dey du fim sef go. E finish fom Afrika universiti College of Communication in 2021.

## Hau e tek wok
 Television 

Vicker stat wit radio presenta at Groove 106.3fm (1999 -2000) an Vibe 91.9fm (2001-2004) an still wok for Television station TV3 Ghana (1997 - 1999) & Metro TV (20000-2004), Van Vicker dey for one Ghanian  televishon series *Sun City*, wey dey abaut Universiti life. Na im bi Le Roy King jr, for di fim.

 Fim 

Di fest fim wey Vicker go dey insaid na *Divine Love*.  Na dis fim bi di fes fim wey Majid Michael an  Jackie Appiah, wey dem du folo du fim, fest akt. 

Vicker dey holways du fim love fim wit Jackie Appiah an Nadia Buari. Di wey e dey akt pipu dey kompare an wit Naija Ramsley Nouah an Majid Michael. 

## Hau e tek wok for Nollywood

Van Vicker don du plenti Nollywood fims wit ogbonge Nollywood aktos, like; Tonto Dike, Mercy Johnson, Stephanie Okereke, Chika Ike an Jim Iyke. Som of di Nollywood fim e du na; *My soul Mate, Heart of fire, Popular King, Gambling wit Marriage, Harvest of Love, Stolen Will,  The Joy of a Prince, Discovered, The Kingdom an against the law*. 

## Hau dey tek no am for di wod
Vicker don direct, stat in, an don produs five fims wit im Sky + Orange production sins 2008, Na 2012 big pas for im production hauz, wey hep am get NAFCA Bes Aktor an Directo, Awords, for im komedi muvie, Joni Waka. Vicker nem don dey insaid aktor wey don win difren awod for Afrika an di Wod.Som of di Awords wey e don win; Ghana Movie Awods, ACRAG awods an di Nollywood Academy Films Critics Awods. In 2011, e win Pan Afrika creative aktor. 

## Awods an Norminashon

## Filmography

## Wia dem gada di tori
1.Olatunji Samuel (21 January 2010) "My Wife, my story,my life - Van Vicker".The Daily Sun Lagos Nigeria. Retrieved 02 August 2023.
Abike Dabiri

**Abike Kafayat Dabiri Oluwatoyin Dabiri-Elewa** OON (dem bon am for 10 October 1962) na Naija politishan an forma memba of di Nigeria Fediral Haus of Representatives wey dey for Ikorodu Consistuency in Lagos State. Na shi bi di Chairman of di Haus Committee on Media & Publicity. 

Na shi bi di forma chairpesin of di Haus Commitee on Diaspora Affairs, dem fest elect am in 2003, an stil enta in 2007 an 2011. 

In 2015, dem giv am Sinior Speshial Assistant to President Muhammadu Buhari on foreign Affairs an Diaspora. In November 2018, giv Dabiri-Erewa niu rol of Chairman/CEO of Nigerian in Diaspora Commission. Di leta wey dey uze komfam am rish senate in 2018 by di presidency but dem dilay am til May 2019 wen di senate komfam im appointment. 

Shi bi sopota of "Together Nigeria"; wey dem du to hep President Muhammadu Buhari's win 2019 elecshon. 

Na shi bi di forma Chairman/CEO of Nigerian in Diaspora Commission.

## Hau e tek wok
Dabiri-Erewa wok for National Television Authority (NTA) for fifteen years,  na shi dey holways du NTA News line programme evri week an na Tori abaut pipu wey no tu get moni an hau pipu go ci justice di programme dey abaut. Sho komot for National Television Authority (NTA)  to go for eleshon in di Haus of Representative, shi win di eleshon. Wen shi dey du im wok for  haus shi dey insaid pipu wey no gree for forma President Olusegun Obasanjo mek e go third term as president. 

Na shi bi di bifor bifor Chairperson, Haus Committee on Media in Federal Haus of Representatives fom 2003 rush 2007, Honourable memba, Federal Haus of Representatives fom 2003 rush 2007,  Board memba, Lagos state Broadcasting Coperation Vision 2010,  Honourable Memba, Federal Haus of Representatives fom 2007 rush 2011.

## Skul
Dabiri-Erewa go Maryland private School, Maryland, Ikeja for primari skul edukashon, an St. Teresa's College, Ibadan for sekondri skul edukashon. Shi get fest digre in English Language fom di University of Ife (wey kom bi Obafemi Awolowo University, OAU nau) Ile - Ife. Shi get post graduate diploma (PGD) in mass Communication fom di University of Lagos, Akoka. Shi go out for di kontri go stodi in di United States at Harvard University's John F Kennedy School of Government.

## Im pasonal life
Na Alhaji an Alhaja Ashafa Erogbogbo famili wey dey Ikorodu Dem tek bon am.Im papa, Alhaji Ashafa Erogbogbo na one of di pikin wey Alhaji Ashafa Erogbogbo of Adegorosun Compound wey don kpai bon. Im mama, Alhaja Alimotu Erogbogbo na fom Bello Solebo famili of Ita- Elewa square, Ikorodu. Na Segun Erewa bi im hosband.

On di 4th of August 2015, Dabiri nem dey for Naija newspaper as pesin wey dem sabi wey no dey owe bank. Na bikos dem du mistake put im nem insaid pipu wey dey owe bank mek am rait am for newspaper sey shi no dey owe eni bank.

## Wia dem gada di tori
1.Abiodun Adelaja an Adekunle Adesuj (December 18, 2019)"Nigeria Death of Students - Dabiri Erewa Slams Nigerian Envoy to Cyprus". Daily Champion.

2.Buhari Appoints Abike Dabiri as National Diaspora Commission ChairmanThe Guardian News - Nigeria and World News. 28-11-06. Retrived 05-08-23.
Kate Henshaw

**Kate Henshaw** wey dem stil.sabi am as **Kate - Henshaw Nuttall** (dem bon am on 19 July 1971),  na Naija aktres, In 2008 shi win di Afrika Muvie Academy Awords do Bes Aktres in a leading rol for di wey shi tek akt for *Stronger than Pain* muvie. 

## Hau e tek stat life
Dem bon Kate Henshaw in Cross River State, na shi bi di fes pikin insaid di four wey im papa an mama bon. Shi go St. Mary private School wey dey Ajele, Lagos for im primari skul edukashon. Shi leta go Federal Government Girl College, Calabar for sekondri Edukashon. Shi uze one year for Universiti of Calabar to len remedial studies kon leta fes Medical Microbiology for di Skul of Medical Lab Science. Shi stil go LUTH (Lagos University Teaching Hospital)  in Lagos. Henshaw wok for Bauchi General Hospital. Bifor shi bi ogbonge aktres, shi don wok as model, shi don wok for difren newspaper an television for Shield deodorant.

## Hau e tek wok
In 1993, Kate Henshaw go du audishon for rol insaid *When the Sun Set* muvie an na shi dem chuz..Di fes time wey shi wan sho for Nollywood fim bi dat. Henshaw don du pas 45 Nollywood muvis. 

In 2008, shi win Afrika Muvie Akademi Aword for Bes Aktres in a Leading rol for *Strong than Pain* muvie.

Shi dey insaid pipu wey dey akt wey dom kol dia nem to win Bes Aktres in a leading rol at Afrika Muvie Academi Awords in 2018, for di wey shi tek akt for "Roti". 

Politis
On 19 July 2014, Kate Henshaw sho pipu website wey dem shi go uze du campaign bikos shi wan go for fediral Haus of Representatives go stan for Calabar/Odukpani pipu onda People's Democratic Party (PDP). Henshaw los di primari eleshon to Rt. Hon Essien Ayi. Dem giv Henshaw Speshal Adviser Liason Lagos by di Cross River State Govnor Ben Ayade in December 2015.

## Endorsements
In 2012, na Henshaw bi di brand ambassador for UK perfume, Blessing perfumes. Shi bi di brand ambassador for  "Onga" seasoning  wey promasidor Nigeria Limited dey produs.  In September 2012, Henshaw an Dan Foster dey insaid jorj for Nigeria got Talent sho. In 2013, Henshaw wit Banky W bi brand ambassador for Samsung Mobile. In January 2019, Kate Henshaw dey insaid 50 jorj wey tek pat in CBS internashonal Talent Sho wey dem dey kol The World's Best. Henshaw na ambassador for Globacom compini.

## Hau e tek dey hep pipu
In 2016, Henshaw hep one smol boy, wey bi Micheal Alvez, e get ulcer for fes an kol Henshaw mek e hep Henshaw hep am. Di boy gada 8 million Naira. Di boy famili no gree Kolet Di moni bikos dem tok sey dey no wan di moni.

## Im Pasonal life
Kate Henshaw Mari British- bon Roderick James Mittal in 1999, an dey get one pikin. Henshaw an Nuttel marriage skata in 2011. 

Honors
In 2011,  Fediral govmet giv Henshaw Order of di Fediral Repoblik (MFR).

## Fim wey e don akt
Above Death: In God We Trust (2003)

A Million Tears (2006)

My Little Secret (2006)

Stronger Than Pain (2007)

Show Me Heaven (2007)

Aremu The Principal (2015)

Chief Daddy (2018)

New Money (2018)

The Ghost and the House of Truth (2019)

4th Republic (2019)

The Women (2018)

Blood Sisters (2022)

## Wia dem gada di tori
Ryoshi

Ryoshi Entertainment (dey write as Ryoshi) na big film company and entertainment geng wey dey based for Asia and United Kingdom. Dem start am for 2023, and since then, Ryoshi don shine wella for the film industry and e don make impact well well.

Ryoshi Films na idea wen come from the mind of one filmmaker wey sabi book, Danial Zakaria. Dem carry passion and love for storytelling for body, and dem join hand form this unique film company wey dey connect Asia and United Kingdom.

Ryoshi Films dey specialize for different kinds of film, like big films, documentary, short films, and animations. Their filmography na full package of award-winning works wey dey catch eye, and everybody dey hail dem for how dem sabi do their film well well.

Ryoshi Films don form strong bond with other big filmmakers, film companies, and distributors wey dey Asia and United Kingdom. Dem believe for joining power togeda, dem go fit promote cross-cultural exchange and give chance to up and coming talents.

Apart from their film work, Ryoshi Films dey carry out social impact project wey dey use the power of storytelling to address serious matter wey dey ground. Dem use their film work to raise awareness on issue like environmental protection, social justice, and culture preservation.

People don dey see and hail Ryoshi Films for their top-notch work. Dem don win plenty awards for big film festivals and events, and dem dey show say dem sabi their work well well.

Ryoshi Films dey see big big future ahead, as dem wan continue to dey burst brain with creativity and innovation. Dem still wan dey bring up new talents, dey form collaborations, and push the boundaries of storytelling.

Ryoshi Films na example of how creativity and cultural connection fit bring people together. The company na symbol of hope say filmmaking fit unite people from all over the world. As Ryoshi Films dey move forward, their love for storytelling go always dey front and center, as dem dey drive toward plenty plenty success and impact.
Buruji Kashamu

**Buruji Kashamu** na (dem bon am on 19 May 1958 an e kpai on 8 August 2020) na forma Naija politishan wey sarf as senator for Ogun East insaid di 8th Nashonal Assembly. Ogun East kova eleven lokal govmet arias: Ijebu North East, Ijebu North, Ijebu Ode, Ijebu East, Ikenne, Odogbolu, Remo North, Sagamu, an Ogun Waterside. Senator Kashamu na vais chairman of di senate committee on States an Lokal Govmet. Na ogbonge pesin insaid People's Democratic Party (PDP), PDP Ogun State. Na im bi di chairman,  
an Mobilizashon Committee of PDP wey dey South West Zone of Nigeria. In 2018 dem komot am for People's Democratic Party, dey leta Kansu am wen dem go Abuja High Kourt in October 2018. Na im bi di 2019 kandidate for People's Democratic Party in Ogun State. Na COVID - 19 time e kpai wey hapun for Naija in August 2020. 

## Hau e tek stat life an skul
Dem bon Kashamu in Ijebu - Igbo Ogun State, Nigeria on 19 May 1958. Kashamu stat im edukashon for Ansarudeen Primary School, Ijebu Igbo an e komot dia in 1872 to go St. John Primary School, Lagos. E kon go evening klas for Igbobi College. Wen e dey wok as agent. E leta go London wia e len Business Management for Pitman college, London . Dem giv am honorary PhD for Cambridge  Graduate University, wey dey Massachusetts. 

## Politis
E go for Ogun East senatorial posishon an e win pesin wey folo am, Prince Dapo Abiodun of di All Progressive Congress. Kashamu get 99,540 vote an Prince Dapo Abiodun wey bi sekond get 84,001 votes. Na im stil bi di pesin wey kom out for PDP for Ogun State gubernatorial eleshon but e lus to Dapo Abiodun of di ALL Progressives Congress na im kom 4th.

## Katakata wey hapun
In 1998, dey kach Kashamu for United Kingdom bikos of drug Mata web e trai enta Di kontri wit $230,000. Dey leta rilis am in 2003. British no gree Kari di kase kom Naija.

## Hau e tek kpai
Na COVID - 19 Kashamu virus kil am for Lagos on 8 August 2020, wen di virus dey Naija. Na 62 years old e bi wen e kpai.

## Wia dem gada di tori
1PDP Expels Buruji Kashamu, three others. Punch Retrived 5 August 2023.
Sheriff Oborevwori

**Sheriff Oborevwori** (dem bon am for June 19, 1963) na di korent exekutive Gofnor of Delta Stet, Naija. Im na di bifor Spika of di Delta Stet Haus of Asembli.
Carlos Álvarez

Carlos Álvarez Rivera (dem bon am on 6 August 2003) na Spanish Ogbonge futbola wey dey pley for Sevilla Atlético.

## Im klub wok
Dem bon am in Sanlúcar la Mayor, Seville, Andalusia, Carlos Álvarez Rivera na fom Sevilla FC youth e finish. On 21 December 2022, e skore for im fest match wit sinior teem, na insaid Copa del Rey match wen dem win Juventud Torremolinos 3 - 0. E fest pley for La Liga on 8 January 2023, wen e enta for Òliver Torres insaid 2 - 1 home win wit Gatefe CF.

## Kontri Wok
Álvarez na Spain youth playa, e don pley for Spain U16s, Spain U17s an Spain U19s.

## Wia dem gada di tori
1. Carlos Alvarez el prometedor-dela teri de Sevilla (In Spanish). Goal.com. 2022-12-22
Babatunde Raji Fashola

**Babatunde Raji fashola** (dem bon am on 28 June 1963)  CON SAN, na Naija lorya an politishan wey sarf as Fediral  Minista of Works  an Housing of Nigeria fom 2019 rish 2023. Na im bi di bifor bifor Minista of power, works an Housing fom 2015 rish 2019. E don sarf as govnor of Lagos State  fom 29 May 2007 rish 29 May 2015.

## Hau e tek stat life
Dem bon Fashola on 28 June 1963,  insaid Lagos for Island Maternity Hospital,  na Ademola Fashola famili dem tek bon am put, wey bi journalist wit di Daily Times of Nigeria, an Olufunke Agunbiade, wey bi nors.

## Im kort wok
Dem kol am for Nigerian Bar, Afta e finish profeshonal training programme at di Nigerian law School, Lagos wey e du in 1987 an 1988.

## Honors
E get Alumnus Awod fom di Universiti of Benin.  E stil get Lagos state Poblik Serfis Awod bikos of di beta wok wey e dey du. E get Alliance for Democracy "Igbogbo Bayeku Lokal Govmet Awod" bikos hau e tek wok for di parti. Babatunde Fashola na patron for Law Students Association of di Universiti of Benin an na im bi di sekond lor pesin wey graduate from di Universiti of Benin an fest memba of di Nigeria Law School wey bi klas of 1988 wey go bi Senior Advocate of Nigeria. Na Fashola bi di fest Chief of Staff wey go get dat kain awod. Babatunde Fashola na memba of di Nigerian Bar Association, Di Internashonal Bar Association an e folo join bodi for Chartered Institute of Taxation of Nigeria. 

In October 2022, Naija president Muhammadu Buhari giv am Commander of di Order of Niger (CON) , wey bi nashonal honor.

## Politis wok
Fashola na Chief of Staff to forma Lagos state govnor,Asiwaju Bola Ahmed Tinubu. Fashola bi Chief of Staff, an honourabu Commissiona to Di Govnor's ofis dem time onda Asiwaju Bola Ahmed Tinubu. 
Babatunde Fashola sarf wel wel for Lagos State for difren department, lik:

 Transitional Wok Grups- 1999.

Member of di panel of Enquiry into allocation of houses on di Mobolaji Johnson Housing Scheme at Lekki.- 2000.

Memba of di State Tenders Board- 2002– 2006.

Memba of di Lagos State Executive Council-2002-2006.

Memba of di State Security Council-2002-2006

Memba of the State Treasury Board-2002-2006

Chairman Ad-Hoc Committee wey dey Review of Asset distribution among Local Government.

Minista of Power, Works and Housing 2015-2019

Minister of Works and Housing 2019.

## Govnor of Lagos State
Na Action progress party wey kon leta bi All Progressive Party memba e bi enta as govnor of Lagos State afta Tinubu on 14 April 2017. Fashola enta sekond time on 26 April 2011. 

## Im Pasonal Life
Fashola Mari Abimbola Fashola. Dem bon two pikin. 

## Wia dem gada di tori
Laycon

**Olamilekan Massoud Al-Khalifah Agbeleshebioba** (dey bon am 8 November 1993) wey pipo no wel wel as **Laycon** na Naija rapa, singa, song-raita, an e dey sho for T.V program. Na Laycon win di Big Broda Naija'' Sisin 5. Laycon bi di young pipo habaserdo  for Ogun Stet. Na Laycon win di 2020 *Artist of di year* for di 2020 *Naijatraffic Awards*
## How e tek start life an go skul
Na for Legos, Naija dey bon Laycon  on 8 November 1993. Laycon gra-papa dem kom from Baluwen, Odeda, Ogun Stet.
Laycon go *Legos Stet Model Kolej* merian from 2003 go rish 2009.
Laycon enta Yunivasiti of Legos in 2012 an e finish in 2016. Na Filosofi e go rid for di Yunivasiti. E finish with Sekod klass uppa digree.
## How e tek wok
Laycon fest go gada nolej as e wok as P.A ( pasonal hasista) to di MD an CEO of *Latjum Global Nigeria Limited*. E start to do di wok wen e stil de Yunivasiti. Wen e finish skul, Laycon go wok for *Bestman Games* wey de Ikoyi, Legos. E dey helep as dia sale workas.
Two month afta we start di wok, Laycon komot go bi di P.A to hasitat daretor of *Welfare* in administrashon an human risosis for Legos Stet Ministri of Informashon an Strateji. 

Laycon dey rait for free for difren kompini.

On 6 October 2020, Laycon bikom di young pipo habaserdor for Ogun Stet. Na Govno of Ogun Stet, Dapo Abiodun chuz am.

On 3 January 2021, Laycon risiv one tradishonal tahitu from di king of Ipokia, Yisa Adesola Olaniyan. Di tradishonal tahitu na: Akeweje of Ipokia Kingdom, Ogun Stet. Na for Opo Day selibreshon wey dem do in 2021 e tek kolet di tahitu.
## How e tek do muzik
Wen Laycon stil smol, e don dey rait muzik an dey sing.
For 2014, Laycon folo join for di 10 muzishan wey folo sing for di *2014 Coke Studio Yunivasiti of Legos* show.  Laycon join for di top ten singa wey stil rimen for di 2017 MTV Base LSB shalenj.
Olugbenga Jackson rekod lebel *"Fierce Nation*" sahin Laycon in 2019.
Laycon on 21 February 2019 rilis one muzik kol *"Fierce*" wey kom leta de inside e sekod habom kol: *"Who is Laycon *"?. For di *Fierce* song, Chinko Ekun an Reminisce folo sing inside.
Laycon rilis anoda song  *"Senseless"* on 28 August 2020.
## Rekod-dem for muzik
* **Mixed tapes**
**Any Given Monday (The Playlist)* (2019)
**Any Given Monday II* (2019)

### EPs
**Young Black and Gifted* (2016)
**Who is Laycon?* (2020)

### Habom
**Shall We Begin* (2021)
**I am Laycon (The Original Soundtrack)* (2021)

### Singu
**Fierce* (2019)
**Senseless* (2020)
**HipHop* (2020)
**Fall for me* (2021)
**Wagwan* (2021)
**New Dimension* (2022)
**2000* (2022)
## Filmography
### Television

## Awod-dem

## Big Broda Naija Sisin 5
Na Laycon bi di nomba 19 pesin wey enta di Big Broda Naija Sisin 5 on 19 July 2020. Pipo like am no bi smol. Laycon bikom di fest pesin wey go get 1 million folowas on Instagram wen e stil dey inside di buildin on 19 September 2020.

Wen dey wan tok di risot of di sisin 5, Laycon win 65% of di vote an e go house with 85 million moni wey de for pesin wey kari fest
Usain Bolt

** Usain St Leo Bolt** (dem bon am on 21 August 1986) na Jamicain forma sprinter,  wey plenti pipu sabi am as pesin wey dey run pas for di wod. E get Wod rekod in di 100 metres, 200 metres, an 4 × 100 metres relay. E get 8 Olympic gold medal. Na Bolt bi di onli spinster wey win Olympic 100 m an 200 m awod for 3 sem times Olympic (2008,2012, an 2016). E don win two 4 × 100 relay gold medals. Wetin mek plenti pipu sabi am na as e win dobu sprint in wod rekods times for di wod 2018   Beijing Olympics.  

## Hau e tek stat life
Dem bon Bolt on 21 August 1986 to Wesslley an Jennifer Bolt. In Sherwood Content, na smol town wey dey Jamaica. E get broda wey bi Sadiki, an sista wey bi Sherine. Im papa an mama dey sel smol smol tins for di aria, Bolt lik to dey pley bol an cricket wen e dey gro wit im broda. Bolt go Waldensia Primary, wia e stat to dey sho pipu dey e Sabi run for primari skul. Wen Bolt rish 12 years old dey don sabi am as pesin wey dey run 100m pas for di skul. Bolt lik to dey sopot European teems like Manchester United an Real Madrid. 

Wen Bolt enta William Knibb Memorial High School, Bolt still dey du oda sports, pesin wey dey tich am cricket kon notis sey e sabi run wel wel, wey mek am tel am sey mek e dey run.  wey mek am tel am sey mek e dey run. 

Wen Bolt dey smol, e go Sherwood Seventh-day  Adventist Chorch wey dey Trelawny, Jamaica, wit im mama. Im mama no dey giv am pig meat bikos of wetin dem bileaf. 

## Im Pasonal wok
Bolt tok sey e like to dey danc. Pesin wey e like to dey kopi na Herb McKenley an forma Jamaican 100 m an 200 m wod rekod pesin Don Quarrie, Michael Johnson, di pesin wey get 200 m rekod pesin dey insaid pipu wey Bolt dey kopi.
Nyesom Wike

**Ezenwo Nyesom Wike** CON (dem bon am on 13 December 1967) na Naija politishian an lorya wey sarf as govnor for Rivas Stet from 2015 go rish 2023. Na Ikwerre pesin fom Rumuepirikom in ObioAkpor, Rivers State. Na memba of People's Democratic party an e go Rivers State Universiti of Science an Technology. 

Wike na two- term Exekutiv Chairman of Obio Akpor  Lokal Govment Aria fom 1999 rish 2007. Na im bi di Minista of State of Edukashon on 14 July 2011. Wike leta bi di short taim Minister of Edukashon, afta dey sack Ruqqayatu, e kon resaign to go du campign for Govnor of River State. Na Vivian Onwuliri reples am.  In 2014, e win di Rivers State People's Democratic party primari an chuz forma Secretary to di stet Govment Ipalibo Banigo as im deputy govnor. Wike win Dakuku Peterside of di All Progressive Congress (APC) an Tonye Princewill of di Labour Party in 11 April Govnor eleshon. In March 2022, Wike tok sey e wan go bi Nigeria President onda People's Democratic party insaid di 2023 General Eleshon, Atiku Abubakar win am for primari wit 371 votes an Wike get 271 votes. President Bola Tinubu mek di forma River's stet govnor Nyosom Wike FCT Minista, afta senate don chek am an aprov am. 

## Skul
Wike go Government Sekondri Skul Eneka, wey dey Obioakpor. Rivers State. Na dia e du im O'level exam bifor e kon go Rivers State University of Science an Technology (RSUT). E get Bachelor of laws digre fom Rivers State University of Science an Technology afta dat one e kon go lor skul in 1997. Wike get Master of Arts digre in Politika Administrative Studies fom Rivers State University of Science an Technology. 

## Hau e tek wok for politis
Wike stat im politis wok as di Exekutiv Chairman of Obior Akpor Lokal Govmet Aria in Rivers State in 1999, e dey di post til 2007, e kon stil enta in 2003. In 2007, na im bi di chief of staff to di govnor of Rivers State, Rotimi Ameachi. In July, 2021, dey mek am di Minista of Stet for Edukashon by President Goodluck Jonathan an leta bi di fediral Minista of Edukashon in September 2013. E kon leta komot go du campign to bi River State Govnor in 2015. On 27, July2023, Wike nem dey insaid pipu wey senate chek wey fit bi Minista.

## Wia dem gada di tori
1. Breaking Tinubu Appoints Wike Minister of FCT Umahi mMnister of Works. Punch Newspaper retrieved. Retrieved 21 August 2023.
Naira Marley

**Azeez Adeshina Fashola** (dey bon am 10 May 1991) wey pipo no wel wel as **Naira Marley** na Naija singa an Song raita. E get e fans base wey e tok sey e bi dia presidor an di nem of e fans base na *"Marlians"*
## How e tek go skul
Wen Naira Marley bi 11 years, e go Peckham wey de South London in England. Naira Marley rid Bizness from Peckham Akademi with beta grade (distinction). E stil rid *Bizness Law* for *"Crossway Kolej"* ( di kolej nem don chenj to Christ di King Form Kolej).
## How e tek wok
Wen Naira Marley stil dey smol, e wan bi MC an pesin wey dey tok for bak wen muvee dey play (Voice cover). Na for 2014 e start to dey sing wen e frend-dem advais am to bikom muzishan. E rilis one song kol "Marry Juana"   bifor e rilis e habom *"Gotta Dance*" in 2014.
For December 2017, Naira Marley rilis one song wey Olamide an Lil Kesh join am sing kol "*Issa Goal"*. *"Issa Goal*" song na e dey yuz for Supa Higu for di 2018 FIFA Wold Kup. On 16 June 2018, Naira Marley do di remix of di song an Olamide, Lil Kesh, Falz, Simi an Slimcase folo for di remix.

Naira Marley dey yuz English, Yoruba an Naija Pijin sing. E muzik na Afrobeats an hip-hop.
* **2019 go rish today**
Naira Marley rilis di song wey Zlatan folo join sing "*Am I A Boy"* for 3 May 2019 an EFCC harest am dat dem day .
E rilis "*Soapy"* on 27 June 2019 afta dem rilis am from EFCC .
On 11 January 2020, Naira Marley yuz di song "*Soapy"* win "Viewers' Choice" awod in 2020 Soundcity MVP Awod
## How EFCC tek kach am
For 10 May 2019, EFCC kach Naira Marley an e frend Zlatan, Tiamiu Kayode, Adewunmi Adeyanju Moses, Michael "*Taqueesh"* Adenuga an Abubakar Musa. 

Di EFCC harest hapun di folorin day wey Naira Marley do di vidio of "*Am I A Yahoo Boy"*. Five days wey don dey harest dem, EFCC rilis Zlatan an three odas but dem no gree rilis Naira Marley bikos of wetin dey get as evidensbwey kach am.
For 16 May 2019, EFCC tok sey 11 sins of wayo wayo e komit bifor Fediral Hi kot wey de Ikoyi, Legos Stet.

Zlatan rilis one song *"4 Nights In Ekohtieboh*" on 19 May 2019. Dat time, Naira Marley stil de inside polis sel. For di song, Zlatan tok about e frends, enemis, an pipo wey sopot am dorin di wahala wey e faze.

For May 2019, EFCC kari Naira Marley go kont an dey tok sey dey fit give am bail on 30 May 2019.
Wen dat day rish, Naira Marley rilis one song kol "*Why"*. For di song, e tek one pikshon wey polis hankuff dey e hand.

Di kot tok sey mek e pay #2,000,000 as bail on 14 June 2019. E yuz 14 days for polis sel from di day wey EFCC kach am to di day wey e get bail.

## Muzik-dem wey e don do
### Habom
**God's Timing's the Best* (2022)
## Smol smol song wey no rish habom-dem
**Gotta Dance* (2015)
**Lord of Lamba* (2019)
### Singles

## Awod-dem
Anita Natacha Akide

**Anita  Natacha Akide** wey pipo no wel wel as **Symply Tasha** na Naija pesin wey dey tok for Instagram, an wey enta Big Broda Naija sisin 4. Symply Tasha stil akt inside MTV show '"The Challenge: Spies, Lies & Allies. E don win "*Net Honour's Most Popula Pesin, Fimeli  Pasonaliti of di year, Selebriti Entaprinuha of di year an plenti oda awod-dem. Symply Tacha dey helep *"GetFit*" wey bi one fitness kompini.
==How e tek go skul==
Symply Tacha go rid English Langwej for [[Ignatius Ajuru University of Education|Ignatius Ajuru Yunivasiti of Edukeshon]]. Di Yunivasiti give am Bashelor of Arts digree in 2016.
==How e tek wok==
Symply Tacha de inside di Rihaliti T.V show Big Broda Naija(sisin 4). E stil akt for MTV Rihaliti show *Challenge: Spies, Lies, & Allies. Symply Tacha don do ambaserdor for faze glass kompini of "*House of Lunettes. E don do ambaserdor for RealTech kompini "*OxfordBuildBay"* an e don do ambaserdor for di fitness kompini "*GetFit"*. Di ogogoro kompii [[Ciroc]] stil yuz Symply Tacha as dia ambaserdor.
== Television ==

==How e tek helep pipo==
**'Natacha Akide Foundation**
Symply Tacha fom di ''"Natacha  Akide Foundation''" in 2022 so dat e go fit sopot pipo wey no get moni. E stil start one program wey bi ''"Pad for Every Girl"'' (PEG) so dat e go fit helep young gel to dey klin.
* **Action Against Hunger**
Na dorin di Korona Virus pirod Symply Tacha start dis program in orda helep pipo.
* **PVC Awareness Kampain'''
Symply Tacha go Kross Riva Stet in 2022 to advais pipo to get dia votas kard (PVC) for di 2023 eleshon.

## Awod-dem wey e don kolet
Simon Lalong

**Simon Bako Lalong** CON (dem bon am on 5 May 1963) na Naija lorya an politishian, wey don sarf as govnor of Plateau State fom 2015 rish 2023. 

## skul
Afta e finish im primari an sekondri skul edukashon in Shendam Lokal Govmet Aria, E kon go skul of Preliminary Studies (S.P.S) Keffi, e pas out in 1986. E kon leta go Ahmadu Bello Univasiti, Zaria, e get lor certikat in 1990. E go lor skul wey dey Legos, wia dem kol am to Bar. E get Masta digre for lor fom di Univasiti of Jos, in 1996.

## Hau e tek wok
In 1998, Lalong stop lor wok kon go dey du politis. wen e dey for People's Democratic partu (PDP), e kari eleshon to enta for Shendem Consistency an na e enta Plateau State Haus of Assembli. In October 2000, na im bi spika of di Assembli, e dey di posishon rish 2006.

Di seven years wey e use for di haus mek am bi pesin wey don sarf as spika pas for Plateau stet histri. Wen e bi spika ba im stil bi two times (2001-2002) chairman for Conference of Spikas of di 36 Stet of Nigeria. 

Insaid year 2015, wen di govnor of Plateau stet, Jonah Jang,  dey du im sekond time, Lalong dey insaid di pesin wey wan dey im post. E wan bi Plateau stet govnor onda All Progressive Congress (APC). Na im enta an dey sworn am in on May 29 2015. 

In March 9 2019 Plateau eleshon an March 23, 2019 suplementri eleshon, na Lalong win re-eleshon as govnor of Pleateau Stet, e get 595,582 vote an pesin wey folo am na, General Jeremiah Hussein of di People's Democratic party (PDP), E get 546,813 votes.  Enta as di sekond taim govnor for Pleateau Stet on May 29, 2019. Insaid 2023 genera eleshon, Lalaong trai to enta as senate for Plateau South insaid National Assembly, e lus to Napoleon Bali wey win onda People's Democratic party. Lalong dey insaid pipu wey president Bola Ahmed Tinubu selet as minista. 

## Awods
In October forma Naija  president Muhammudu Buhari giv am Commander of The Order ofThe  Niger (CON). 

## Wia dem gada di tori
1.
Wale Edun

**Olawale Edun** na Naija pesin wey dey stodi bizness. Edun na banka, an e bi di niu Naija Minista of Finans.
## How e tek go skul
Wale Edun go Yunivasiti of London go rid *Ekonomik*. Di Yunivasiti give am B.Sc in Ekonomik. E leta go do e Masta digri in Yunivasiti of Sussex
## How e tek wok
* ** 1980-1986**
From 1980 to rish 1986, Edun wok for *"Chase Merchant Bank"* ( di bank leta bikom Continental Bank). For September   1986, Edun join di Wold  Bank with one program kol "*Elite Young Professional Program*". For Wold Bank, e wok helep on Ekonomik an fanashiha pakeji for plenti kontri wey dey Latin America an di Karebi-an. 
* **1989**
For 1989, Edun join bodi with odas tek fom  "*Investment Banking & Trust  Company Limited"* (di Bank nem now na Stanbic IBTC). Edun wok for di Bank ana Ezekutiv Daretor.
* **1994**
Edun form *"Denham Management Limited"* as e don dey wok as dia Chairman sins March 2008.

## How e tek do politis
Wen Naija presidet Bola Tinubu stil bi di govnor of Legos Stet, e chuz Wale Edun as Komishonal of finans for Legos Stet. Na Edun do komishonal from 1999 go rish 2004.
Na Wale Edun bi di chairmanof di govinin kansu an di board of trustee of di Trust Fund for di "*Hydrocarbon Pollution Remediation Project"* (HYPREP). Dey form HYPREP to fit kari out di plan wey UNEP (United Nations Environmental Report) get for Ogoniland.

In 2023, Naija presidet Bola Tinubu chuz am as di Minista of Stet, Health an Soshal Welfare. Na 21 August 2023 e start di wok.

## E pasonal life
Wale Edun na board memba of di Nigerian Chairman of di *Duke of Edinburgh International Award Foundation*. E na di chairman of Legos Boxing Hall of Fame, one hoganazeshon wey dey sopot boxing for Legos.
Wale Edun bi di Chairman of "Livewell Initiative'', one NGO hoganazeshon wey dey into sport.
Mohamed Bazoum

**Mohamed Bazoum** ( dey bon am 1 January 1960) na Niger politishan wey bi di nomba 10 presidet of Niger from 2021 go rish 2023. Bazoum enta as presidet of Niger in April 2021 winin di 2020-2021 Nigerian Jeneral eleshon an e eskep one plan to komit am from presidet by force (2021 Coup.
Dey finali komot am with force (Coup) in di 2023 Nigerien coup wey solja wey dey protet presidet an e solja kari out. Na Abdourahamane Tchiani lid di coup.
Bifor Bazoum bikom Nigeria presidet, e na presidet of Nigerien Parti for Demokrasi an Socialism (PNDS-Tarayya). Na Bazoum bi di Minista of Forin Hafihas from 1995 go rish 1996 an e stil do di wok again from 2011 go rish 2016.

Bazoum stil do Minista of Stet at di Presidensi for smol time in 2016 an e do Minista of Stet for interiho bitwin 2016 onti e bikom Niger presidet in 2021.

Na 55.67 paset (%) of di pipo wey vote  vote for Bazoum in di 2021 eleshon. Dat nomba of pipo wey vote for am mek am fit win di forma Niger presidet Mahamane Ousmane.

Bazoum bi di fest memba of smol Arabs tribe Ouled Slimane Pipo wey bikom di presidet of Niger.
## How e tek start life an go skul
Na for Bilabrin, French, Niger dey bon Mohamed Bazoum in 1960. Bilabrin vilej todey dey Diffa Rijion of Niger. Na for Tesker  town wey de 200 kilomita from Bilabrin e tek gro up.

Bazoum go pamari skul wey de Goure an e stil go Amadou-Kouran-Daga sekondri skul (*lycée Amadou-Kouran-Daga*). Bazoum rid Filosofi  at Cheik Anta Diop Yunivasiti ( pipo dey also kol am Yunivasiti of Dakar) wey de Senegal from 1979 go rish 1984. Bazoum do e Masta digree  in Politikal an Moral Filosofi at di Yunivasiti of Dakar. E do diploma in Logic an Epistemology.

Afta wey Bazoum finish Yunivasiti, e tich for meni sekondri skul for six years. E join SNEN ( Nashonal Union of Tisha of Niger). Bazoum stil join USTN (Trade Union of Workas of Niger) an e go stand for dem at di 1991 Nashonal Konferens.
## How dey tek komot am for president
On 26 July 2023, solja-dem wey de protet presidet onda di komand of Jeneral Abdourahamane Tchiani block di presidential palas an komot Bazoum from di sit of presidet. African Union an ECOWAS (Ekonomik Kommuniti of West Afrika Stet no sopot wetin dos solja do. ECOWAS tok sey mek di solja rilis Bazoum kwik-kwik. Mejor  Amadou Abdramane leta tok on T.V sey dem don komot Bazoum as presidet of Niger an na Tchiani bi dia presidet now. Dey nem dia niu parti Nashonal Kansu for di Safeguard of di Homeland.  Some niuz tok sey Bazoum don plan to komot Tchiani for one mittin wey e do with e kabinet on 24 July bikos of wetin dey happun bitwin dem.

## E pasonal life
Bazoum wife na Hadiza Mabrouk Bazoum. Dey get four pikin.
Jagun Jagun

**Jagun Jagun'' (**Di Warrior*') na one 2023 Netfix tradishonal yoruba fim wey [[Femi Adebayo|Femi Adebayo Salami]] an Euphoria 360 Media produs. Na Tijani an Tope Adebayo Salami daret di fim. Di aktor an aktress-dem wey de inside di fim bi: Femi Adebayo, [[Lateef Adedimeji]], [[Bimbo Ademoye]], [[Faithia Balogun]], [[Mr Macaroni]], [[Bukunmi Oluwasina]], [[Ibrahim Yekini]], an [[Muyiwa Ademola]]. Dey rilis *Jagun Jagun* on Netflix stremin site on 10 August 2023.
==Wetin hapun inside di fim==
*Jagun Jagun* na ond fim wey tok di tori one wey fighta Ogundiji. For di fim, Ogundiji start to dey jelos one young fighta Gbotija wey kom len fight-fight so dat e kom fit kil pipo-dem wey kom dia vilej kom kil e famili for war.
Ogundiji na fighta wey dey komot beta king from dia kindom an dey put di king wey like an sopot am eni time wey e go war. Wen pipo kom start to dey no Gbotija wel wel, dis one kom dey mek Ogundiji dey vex more more
==Pipo wey akt inside di fim ==

* [[Femi Adebayo]] as Ogundiji
* [[Lateef Adedimeji]] as Gbotija
* [[Adebayo Salami]] (Oga Bello)
* [[Bukunmi Oluwasina]]
* [[Odunlade Adekola]] as Jigan
* [[Muyiwa Ademola]] as Oniketo
* [[Ibrahim Yekini Itele]] 
* [[Bimbo Ademoye]] as Morohunmbo
* [[Faithia Williams|Fathia Balogun]] as Erinfunto
* [[Dayo Amusa]] as Ajepe
* [[Mr Macaroni]]
* [[Yinka Quadri]]
* [[Ibrahim Chatta]]
* Kunle Afod
* Yemi Elesho (Alfa Ebenezer)
* Aishah Lawal
* [[Dele Odule]]
* Ayo Ajewole (Woli Agba)
* Soji Taiwo
==Oda tins about di fim==
Na one month dey tek fim *Jagun Jagun*for SoutWest in [[Naija]]. Bukunmi Oluwasina wey akt inside di fim tok sey Femi Adebayo don chuz am to akt inside di fim one year bifor dey start to do di fim.Bukunmi rilis tok beta tins about di prodorshon of di fim s e tok sey na rili big wok.
Femi Adebayo wey don produs [[King of Thieves]] bifor tok sey e wan mek *Jagun Jagun* big an beta pass *King of Thieves*.
Wen dey rilis *Jagun Jagun* on 10, August 2023, witdin 48 hours, di fim kom de popula for [[United Kingdom]] an 17 oda kontri. Foe jos three days, 3,700,000 don see di fim. Dis one mek di *Jagun Jagun'' one of di ten fim-dem wey pipo see dorin dat time.
Asamoah Gyan

**Asamoah Gyan** (Dem bon am on 22 November 1985) na Ghanian forma futbola wey pley as strika. Na im bi di forma captain for Ghana nashonal teem. 

Gyan stat to dey pley in 2003 wit Ghana Premier League Klub Liberty profeshonal wia e store ten goals insaid sixteen match e kon uze three season wit Seria A Klub Udinese fom two season loan for Modena e skore fifteen taims insaid 53 league match an wen e dey Udinese e skore 11 taims insaid 39 league match. In 2008, Gyan go Ligue 1 klub Rennes. e skore fourteen taims insaid 48 league match for two seasons. 

Insaid 2011, Gyan go Al Ain of di UAE pro League for loan an na im kon bi di pesin wey skore pas for di league, e skore 22 taims insaid 18 matches wey e pley. Di season wey folo, Gyan go Al Ain pamanet an hep dem win di Pro League, na im stil bi di pesin wey skore pas for di league, e skore 31 goals insaid 22 matches. In di 2014 - 14 league season, na Gyan bi di pesin wey skore pas for di league wey mek am di third taim, wit 29 goals insaid 26 matches. 

Na Gyan skore pas for Ghana nashonal teem, e get 51 goals. E dey insaid playa wey pley for Ghana insaid 2006, 2010 an 2014 FIFA Wod Kups. Wit 6 goals, na im bi di Afrika playa  wey  skore pas for Wod Kup. Gyan don pley for Ghana insaid di 2014 summer Olympics an insaid seven Afrika Kup of Nashons in 2008, 2010, 2012, 2013, 2015, 2017 an 2019, e hep dem kom third - ples in 2008 an sekond in 2010 an 2015. Na on 20 June 2023 Gyan tel Poblik sey e no wan stop to dey pley aktiv futbol.

## Im Pasonal life
Na Gyan bi di las bon for im papa an mama, Baffour Gyan Mensah (papa),  an im mama wey don kpai Cecilia Amaoko. Im sinior broda, Baffour Gan sef dey pley futbol.  Gyan Mari Gifty Gyan  an dia two bon three pikin, wey dia nem na, Rafael Gyan, Fedrick Gyan an Floyd Gyan.

## Tins e lik Apat futbol
Boxing 

In June 2012, Gyan stat to dey wan let pipu no sey Ghana get ogbonge boxer an sey e go dey sponsor boxing sho for Ghana. 

Insaid February 2021, kontrat wey Bay Jet promotions du wit Emmanuel Tahoe no go wel. Di kontrat sopos stat on October 2018 an end November 2021.

 Baby Jet Airline 

For  October 2017,  dem giv Asamoah Gyan *Air Carrier license* (ACL) na Ghanian Civil Aviation Authority (GCAA) giv am. 

 Tennis 

E stat to dey pley Table tennis in 2020 web e get injury. Baby Jet promotions an MACWA Commodities du tournament for hep Di sport gro.

### Hau e tek wok for teble

## Wia dem gada di tori
1. Asamoa-Gyan quits Blackstars..*www.graphic.com.gh*. 20 May 2019. Retrived August 28 2023.
Philip Shaibu

**Philip Shaibu** (dem bon am on 1 December 1969, for Kaduna) na forma Univasiti of Jos skul pesin, na Naija politishan. Na im bi di Deputy govnor  of Edo State, Nigeria.

## Im pasonal life an edukashon
 Wen e smol 

Dem bon Shaibu for Kaduna insaid Kristian famili. Im papa na Pasto Francis Osikpomobo Shaibu (e don kpai), an im mama na Lucy Momoh. 

## Hau e tek go skul
Di fest skul wey e go wen e smol na St Augustine Primari Skul, Tundu Wada Kaduna, e kon finish for L.E.A Primari Skul Barnawa, Kaduna State wia e fest get skul certifikate, Shaibu get im West African Senior School Certificate in 1986 afta e go Saudana  Memorial Sekondri Skul, Kawo Kaduna. Comrade Shaibu get Bachelor of Science digre (Honors) in Accounting fom di Universiti of Jos in 2000, wia e bi president of di National Association of Nigeria Student (NANS) for 2000 an 2001 an a masta of Biznes Administration (MBA) fom Universiti of Benin in 2015. 

## Im famili life
E mari mrs. Maryann Phillip-Shaibu an dem don bon pinkin. 

## Im Pasonal life
Philip Shaibu fest stat to dey wok as e komot for skul wit Nigeria Prisons Service, Abuja. E leta komot wen e rish Assistant inspector of prisons post in 2002 to get taim du politis wel wel. 

## Politis wok
Philip Shaibu fes stat to dey du politis in 2003 Wen e wan go for Edo State Haus of Assembli onda All Nigeria people's Parti (ANPP) e no enta.

Shaibu trai enta in 2007 as pesin wey go stand for Estako West Consistency onda Action Congress (AC) for Edo stet Haus of Assembli, na im enta. For di Haus of Assembli na im bi di majority leader on 24 February 2010 afta dem komot Rt Hon. Zakawanun Garba as spika of Edo Stet Haus of Assembli. 

In 2015, afta e don uze eight years for Edo Stet Haus of Assembli, e kon go trai go stand for Estako pipu for insaid fediral Haus of Representatives. Na im win wit 42,079 votes an pesin wey folo am na Abass Braimah wey get 29,941 votes. 

Na onli im dey as pesin wey go bi Deputy govnor for govnor Goodwin Obaseki for di las eleshon wey dem du for 2016 Edo State gubernatorial eleshon an na dem enta. 

On 16 June 2020, Shaibu komot for All Progressive Congress (APC).

## Wia dem gada di tori
Solomon Adeola

**Solomon Olamilekan Adeola** CON (dey bon am 10 August 1969) wey pipo no wel wel as **Yayi** na Naija politishan wey bi di Sinetor for Ogun West sins 2023. Adeola bifor bifor bi di Sinetor for Legos West from 2015 go rish 2023.
Adeola bi di Chairman of House of Repisentetiv Komitee from 2015 go rish 2023. E na Akauntant an memba of (AAT) Hasosiashon of Akauntin Teknishan.
Rotimi Ameachi

**Chibuike Rotimi Ameachi** CON (dem bon am on 27 May 1965) na Naija politishan, e don sarf as di Fediral Minista of transportation of Nigeria fom 2015 rish 2022 onda President Muhammadu Buhari. E komot for di wok of minista to go trai bi di president of Nigeria onda All Progressive Congress (APC). E don sarf as govnor for Rivers State fom 2007 rish 2015 an na im bi di bifor bifor spika of di River Stet Haus of Assembli fom 1999 rish 2007. 

On 19 April 2022, Ameachi tel di poblik sey e wan go for president of Nigeria insaid 2023 presidensha eleshon, na im Kari sekond for di primari All Progressive Congress (APC) du for pipu wey wan bi president, na Bola Ahmed Tinubu kari fest wey kon mek am win wit 316 votes.

## Hau e tek stat life
Dem bon Ameachi for Ubima, Ikwerre Lokal Govmet Aria of Rivers State to di famili of Elder Fidelis Ameachi an Mary Ameachi wey don kpai. Na for Diobu e tek gro, wey plenti pipu dey sta an e dey klose to Port Harcourt. 

E stat im edukashon for St Theresa's Primari Skul fom 1970 rish 1976. E get in West Afrika Sinior Skul Certifikate in 1982 afta e don go Govmet Sekondri Skul Okolobiri. Ameachi get Bachelor of Arts digre (Honors) in English Studies an Literature fom do Universiti of Port Harcourt in 1987, wia im bi Nashonal Union of Rivers State Students (NURSS) president. 

E finish im Nashonal Youth Service Corps (NYSC) in 1988, an afta dat one e kon join Pamo Clinics an Hospitals Limited wey bi Peter Odili get, e wok dia rish 1992. Im bi directo for plenti kompinis, lik West Afrika Glass Industry Limited an Risonpalm Nigeria Limited. 

On 19 November 2022, Ameachi anous sey e don get finish as lor students for im Twitter account.

## Hau e tek stat wok for politis
Wen dey wan enta Third Nigerian Repoblik,  na Ameachi bi di  secretary of di Nashonal Repiblikan Convention in Ikwerre Lokal Govmet Aria of Rivers Stet. Insaid 1992 an 1994, na im bi di speshial assistant to di deputy govnor of Rivers State, Peter Odili. In 1996, na im bi Rivers State Secretary of di Democratic Party of Nigeria (DPN) smol committee for General Sani Abacha taim.

## Im pasonal life
E mari Judith Ameachi an dey bon three pikin. Na Catholic an di Knight of di order of Saint John (KSJ) .
On 27 May 2021, Ameachi rilis song wey e kol am 'Blessed The people The Lord has chosen as His Heritage, wit I'm waif, Judith Wen e dey du im 56th birthday. 

## Awords
Ameachi get nashonal honour of Commander of the order of Niger (CON).
Uba Michael

**Uba Michael** (dem bon am for July 1, 1991) im korect Biznesman and politikshian from Delta Stet, Naija. Im too bi aspirant for di last govorship eleshion for Delta State.
Him too na Di persin wey stat Ubacle Group compini.

## How e take start Life
dem bon Uba Michael for 1991 inside the Uba family why com from Evwreni in Ughelli North Local Government Area why day Delta State. Uba Michael write the Nigerian Examination Council Certificate(NECO) for 2003 inside Oha Secondary School why dey Oha Town inside Delta State. 

## Where e take work
He Work for Jubonson Securities for 3 years inside Port Harcourt before He com later start he own compini UBACLE GROUP for 2021

## Charity wok wey he do
As a pesin wey dey do charity wok, him stat a projet for wey he take dey help local market women, he dey give dem moni for their biznex so dat dem fit feed die pikin dem and so that dem fit work for moni wey dia pikin fit take go school He do this charity work for many place for Naija.

## were i write am from